S-8/2017

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 10. janúar 2017 "á hendur A-x-x B-x-x, [...] Krummahólum 4, Reykjavík, fyrir eftirtalin hegningar- og fíkniefnalagabrot framin í Reykjavík, nema annað sé tekið fram:

I.

Þjófnaði, með því að hafa,:

1. Mánudaginn 13. júlí 2015, í verslun Bónuss við Laugaveg 59, stolið langloku að fjárhæð kr. 429. (Mál nr. 007-2015-40394)

2. Fimmtudaginn 30. júlí 2015, í verslun Bónuss við Nýbýlaveg 2 í Kópavogi, í félagi við [...], [...], stolið kjötvörum samtals að fjárhæð kr. 10.592. (Mál nr. 007-2015-44021)

3. Mánudaginn 24. ágúst 2015, í bifreiðarkjallara Hörpu við Austurbakka 2, í félagi við annan pilt, klippt á hjólalás og stolið hjóli að verðmæti kr. 120.000. (Mál nr. 007-2015-50583)

4. Mánudaginn 24. ágúst 2015, við Hörpu við Austurbakka 2, í félagi við annan pilt, klippt á hjólalás og stolið hjóli að verðmæti kr. 150.000. (Mál nr. 007-2015-49983)

5. Laugardaginn 16. apríl 2016, í vínbúð ÁTVR við Borgartún 26, stolið pela af áfengi að verðmæti kr. 3.799. (Mál nr. 007-2016-26961)

6. Aðfaranótt mánudagsins 29. ágúst 2016, brotist inn í Skugga-Hótel við Hverfisgötu 103, með því að spenna upp útidyrahurð og stolið þaðan matvælum að óþekktu verðmæti, á sama tíma fyrir að hafa haft hníf í vörslum sínum á almannafæri. (Mál nr. 007-2016-50472)

Teljast brot þessi varða við 244. gr. almennra hegningarlaga nr. 19/1940 og 1. mgr. 30. gr., sbr. 36. gr. vopnalaga nr. 16/1998.

II.

Fyrir fíkniefnalagabrot, með því að hafa, laugardaginn 22. október 2016 í bifreið er stöðvuð var á Hafnarfjarðarvegi við Vífilsstaðaveg í Garðabæ, haft í vörslum sínum samtals 29,02 g af ecstasy (MDMA) og 1,69 gr af maríhúana sem fannst á ákærða við leit lögreglu. (Mál nr. 007-2016-62012)

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er krafist að haldlagður hnífur vegna ákæruliðar I.6. verði gerður upptækur með vísan til 1. tölulið 1. mgr. 69. gr. a. almennra hegningarlaga nr. 19/1940 og samkvæmt 1. mgr. 37. gr. vopnalaga nr. 16/1998.

Einnig er krafist upptöku á 29,02 g af ecstasy (MDMA) og 1,69 gr af maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

1. Vegna ákæruliðar I.5. gerir E-kvk-nf S-kvk-nf hdl., fyrir hönd Áfengis- og tóbaksverslun ríkisins (ÁTVR), [...], kröfu að ákærði verði dæmdur til greiðslu skaðabóta að fjárhæð kr. 3.799 auk vaxta samkvæmt 8. gr. laga um vexti og verðtryggingu nr. 38/2001 frá 16. apríl 2016 til 4. júní 2016, eftir það er krafist dráttarvaxta samkvæmt 1. mgr. 6. gr., sbr. 9. gr., sömu laga frá þeim degi til greiðsludags. Að auki er gerð krafa um greiðslu lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar."

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1998. Hann hefur ekki áður gerst sekur um refsiverða háttsemi svo kunnugt sé.

Með hliðsjón af greiðlegri játningu ákærða er refsing hans ákveðin fangelsi í 60 daga, sem skilorðsbundið verður með þeim hætti er í dómsorði greinir.

Ákærði hefur samþykkt skaðabótakröfu og verður hún tekin til greina sem í dómsorði greinir.

Upptaka fer fram sem nánar greinir í dómsorði

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði A-x-x B-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði Áfengis- og tóbaksverslun ríkisins, skaðabætur að fjárhæð 3.799 krónur auk vaxta samkvæmt 8. gr. laga um vexti og verðtryggingu nr. 38/2001 frá 16. apríl 2016 til 29. september 2016, eftir það dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Upptæk skulu gerð til ríkissjóðs 29,02 g af ecstasy (MDMA) og 1,69 g af maríhúana ásamt hnífi sem lögregla haldlagði við rannsókn málsins.

S-kk-nf S-kk-nf.